10.11.2015 Духоўнасць У Дзмітрыеўскую памінальную бацькоўскую суботу настаяцель Кіраўскага Свята-Пакроўскага храма іерэй Дзмітрый Первій асвяціў паклонны Крыж, нядаўна ўстаноўлены на брацкай магіле ў Баравіцы. Гэта падзея сабрала на памятным месцы жыхароў аграгарадка, а таксама кіраўчан, сярод якіх быў начальнік аддзела ідэалагічнай работы, культуры і па справах моладзі райвыканкама Андрэй Карпук. Сродкі на будаванне Крыжа ахвяравала праваслаўная дабрачынца Вера Яўмененка, а ўстанавілі святыню сіламі Праваслаўнага казачага брацтва Бабруйскага епархіі. Яго атаман Ігар Хадасевіч таксама прыняў удзел у чыне асвячэння.